**Φόρμα – Σχέδιο διδασκαλίας**

|  |  |
| --- | --- |
| **Oν/μο:** | **Σχολείο: Διαθέσιμος χρόνος: 45 λεπτά** |
| Ον/μο εκπαιδευτικού τάξης |  |
| **Τάξη / Μάθημα** | **Μαθηματικά Δ**  |
| **Ενότητα** | **7η. Αξιολογώ και οργανώνω πληροφορίες σελ. 20** |
| **Ημερομηνία** | **Αριθμός μαθητών/τριών** |
| **Στόχοι**. (γνωστικοί, συναισθηματικοί, ψυχοκινητικοί…)Επιδιώκουμε οι μαθητές..* στο τέλος να μπορούν να….
* κατά τη διάρκεια του μαθήματος να εργαστούν ως εξής:……..
 | Οι μαθητές και οι μαθήτριες να μάθουν1. Να αξιολογούν τις πληροφορίες που μας δίνει ένα πρόβλημα και να διακρίνουν αν υπάρχουν στοιχεία ελλειπή ή περιττά
2. Να αποκωδικοποιούν τις πληροφορίες από διαφορετικές πηγές (κείμενο, εικόνα)
3. Να οργανώνουν τις πληροφορίες σε πρόχειρο σχεδιάγραμμα
4. Να κατανοήσουν ότι δεν έχουν όλα τα προβλήματα μία μόνο λύση
 |
| **Προαπαιτούμενες γνώσεις:** | Στοιχειώδεις γνώσεις για την επίλυση ενός προβλήματος |
| **Έννοιες-κλειδιά ενότητας** | **Πρόβλημα, πληροφορίες, οργάνωση πληροφοριών, αξιολόγηση πληροφοριών** |
| **Μέσα – εργαλεία**  | **Βιβλίο, υπολογιστής, προτζέκτορας, πίνακας** |

|  |  |  |  |
| --- | --- | --- | --- |
| Α/Α | Χρόνος | Στόχος | **Δραστηριότητες** |
| 3 | 2΄ | Αφόρμηση - Ενημέρωση για τους στόχους. | Κάνουμε στα παιδιά την ερώτηση: Η κυρία έχει 10 καραμέλες στη μία τσέπη και 20 στην άλλη. Ποια είναι η ηλικία της; Συζητάμε το παράξενο αυτό πρόβλημα. Λύνεται; Γιατί αμέσως θέλουμε να πούμε 30; Ενημερώνουμε ότι θα δουλέψουμε με προβλήματα παράξενα, που μπορεί να μας ξεγελάσουν. |
|  |  |  |  |
| 4 | 3΄ | Αφόρμηση  | Συζητάμε από τα παιδιά να θυμηθούν την τελευταία φορά που είδαν μια ταινία στον κινηματογράφο. Με ποιον/ποιους πήγαν; Ρωτάμε για τις τιμές εισιτηρίων, για τις διαφορετικές ώρες προβολών.  |
| 5 | 5΄ | Έλεγχος προηγούμενης γνώσης | Όταν συζητάμε για την τελευταία φορά που πήγαν στον κινηματογράφο, ζητάμε να μας πουν πόσο κόστισαν συνολικά τα εισιτήρια όλης της παρέας τους. Αν δε θυμούνται, δημιουργούμε ένα εύκολο υποθετικό πρόβλημα. Π.χ. Οι γονείς με τα δυο παιδιά τους πήγαν στον κινηματογράφο. Το εισιτήριο είχε 6 ευρώ για τα παιδιά και 8 για τους μεγάλους. Πόσο ήταν το κόστος για όλη την οικογένεια; |
| 6 | 8΄ | 1ος και2ος στόχος | Ερώτηση αφόρμησης του βιβλίου. Ρωτάμε τα παιδιά, **τι θα μπορούσε να ζητάει το πρόβλημα** που παρουσιάζεται στην εικόνα. (Π.χ. πόσο διαρκούν οι δύο παραστάσεις; Πόσο διαρκούν μαζί με το διάλειμμα ανάμεσά τους; Πόσοι άνθρωποι είναι αυτή τη στιγμή μέσα στο θέατρο; Πόσο κοστίζουν τα εισιτήρια των ανθρώπων που ετοιμάζονται να μπουν στο θέατρο -είναι 5 ενήλικες και 1 παιδί κ.ά. Διαπιστώνουμε ότι το πρώτο βήμα που πρέπει να κάνουμε για να απαντήσουμε σε ένα ερώτημα είναι να μελετήσουμε τις πληροφορίες που έχουμε. |
| 7 | 5΄ | 1ος, 3ος, 4ος στόχος | Ασχολούμαστε με το α ερώτημα. Προχωράμε με διερευνητικές ερωτήσεις και αντλούμε τις απαντήσεις από τα παιδιά. Διαπιστώνουμε ότι δεν έχουμε τα απαραίτητα στοιχεία για να το λύσουμε με σιγουριά. Συμπληρώνουμε τον πίνακα. |
| 8 | 3΄ | 1ος στόχος | Ασχολούμαστε με το β ερώτημα, με τον ίδιο τρόπο. Εδώ διαπιστώνουμε ότι η λύση είναι μία. |
| 9 | 7΄ | 1ος και 3ος στόχος | Πρώτη εργασία. Διαβάζουμε και εξηγούμε το πρόβλημα. Αφήνουμε τα παιδιά για 5 λεπτά ελεύθερα να το λύσουν. Μετά από 5 λεπτά, με ερωταποκρίσεις λύνουμε το πρόβλημα στον πίνακα. Αναρωτιόμαστε αν υπάρχει κάποια περιττή πληροφορία. |
| 10 | 5΄ | 2ος και 3ος στόχος | Δεύτερη εργασία. Συμπληρώνουμε τις πληροφορίες που έχουμε στις κατάλληλες θέσεις. Αφήνουμε τα παιδιά 5 λεπτά μόνα τους να λύσουν το πρόβλημα. Έπειτα το λύνουμε στον πίνακα, ρωτώντας ένα διαφορετικό παιδί σε κάθε βήμα.  |
| 11 | 5’ | 3ος στόχος | Όλοι μαζί μεταφέρουμε τα δεδομένα στον πίνακα στο τέλος της σελίδας  |
| 12 | 2΄ | Συμπέρασμα | Διαβάζουμε το συμπέρασμα στο τέλος του μαθήματος.  |
| Ελέγχουμε αν πετύχαμε τους στόχους μας ως εξής: | Η αξιολόγηση της επίτευξης των στόχων γίνεται συνεχώς σε όλη τη διάρκεια της διδασκαλίας, καθώς σε κάθε βήμα ο/η εκπαιδευτικός ρωτάει την τάξη πριν προχωρήσει. |
| Πηγές | Σχολικό βιβλίο. |